Lav et referat af nedenstående tekst:

Tekst:
Lidt over midnat blev en 20-årig mand fra Thy bragt ind på Regionshospitalet i Holstebro. Han havde et skudsår i venstre lår lige over knæet. En 27-årig kammerat var med ham, mens to andre kørte fra sygehuset igen.De blev senere standset nord for Struer og anholdt, skriver TV MIDTVEST. Tre af de anholdte er fra Thy, mens den fjerde er fra Hadsund. Ingen af de fire mænd har ifølge vagtchef Kjeld Nedergaard været særligt meddelsomme i sagen. Ifølge den 20-årige er det ham selv, der er kommet til at skyde sig i benet, men den historie vil politiet gerne have nærmere belyst, så alle fire blev i formiddags fremstillet i grundlovsforhør, og retten valgte af varetægtsfængsle alle fire frem til den 14. oktober. Den anskudte thybo blev varetægtsfængslet in absentia, og han bliver sendt direkte fra hospitalet til en fængselscelle. Grundlovsforhøret blev afholdt for lukkede døre, så der er ikke sluppet meget ud om den mystiske sag.

Referat:
Et noget rodet skuddrama har kostet tre mænd fra Thy og en mand fra Hadsund en tur bag tremmer, efter den ene af de fire blev skudt benet.